open-index/open-wikipedia-markdown huggingface dataset:
Enigma (μουσικό σχήμα)

**Enigma** (*Ενίγκμα*) είναι ένα μουσικό σχήμα που ξεκίνησε το 1990 ο Μισέλ Κρέτσου με τη συνεργασία άλλων καλλιτεχνών, όπως η πρώην σύζυγός του Σάντρα, ο Ντέιβιντ Φέρσταϊν και ο Φρανκ Πέτερσον. Ουσιαστικά, δεν πρόκειται για συγκρότημα με τη στενή έννοια του όρου, αλλά για μία σειρά μουσικών έργων του Μισέλ Κρέτσου, στα οποία είναι ο συνθέτης και παραγωγός και συνεισφέρουν διάφοροι μουσικοί κάθε φορά.

Έχουν κυκλοφορήσει 8 στούντιο άλμπουμ και έχουν πουλήσει περισσότερα από 70 εκατομμύρια αντίτυπα παγκοσμίως. Η μουσική των Enigma παρουσίασε από την αρχή τεράστια επιτυχία σε όλο τον κόσμο με το χαρακτηριστικό "περίεργο" ήχο της που χαρακτηρίζεται σαν New Age και Ambient.

## Δισκογραφία
### Στούντιο άλμπουμ
* *[[MCMXC a.D.]]* (1990)
* *[[The Cross of Changes]]* (1993)
* *[[Le Roi Est Mort, Vive Le Roi!]]* (1996)
* *[[The Screen Behind the Mirror]]* (2000)
* *[[Voyageur]]* (2003)
* *[[A Posteriori (Enigma)|A Posteriori]]* (2006)
* *[[Seven Lives Many Faces]]* (2008)
* *[[The Fall Of A Rebel Angel]]* (2016)

### Συλλογές
* *[[Trilogy (Enigma)|Trilogy]]* (1998)
* *[[Love Sensuality Devotion: The Greatest Hits]]* (2001)
* *[[Love Sensuality Devotion: The Remix Collection]]* (2001)
* *[[15 Years After]]* (2005)
* *[[The Platinum Collection]]* (2009)

### Singles
* *Sadeness (Part I)* (1990)
* *Mea Culpa (Part II)* (1990)
* *Principles of Lust* (1991)
* *The Rivers of Belief* (1991)
* *Carly's Song* (1993)
* *Return to Innocence* (1993)
* *The Eyes of Truth* (1994)
* *Age of Loneliness* (1994)
* *Out from the Deep* (1994)
* *Beyond the Invisible* (1996)
* *T.N.T. for the Brain* (1997)
* *Satan Lover* (1999)
* *Push the Limits* (2000)
* *Turn Around* (2001)
* *Voyageur* (2003)
* *Following the Sun* (2003)
* *Boum-Boum* (2004)
* *Hello and Welcome* (2006)
* *Goodbye Milky Way* (2006)
* *Eppur si muove (EP)* (2006)
* *La Puerta del Cielo / Seven Lives* (2008)
* *The Same Parents* (2008)
* *MMX (The Social Song)* (2010)
* *Sadeness (Part II)* (2016)
* *Amen* (2016)

### DVDs
* *Remember the Future (2001)
* *MCMXC a.D.: The Complete Video Album (2003)
* *A Posteriori (2006)
* *Seven Lives Many Faces (2008)

## Εξωτερικοί σύνδεσμοι
* 20px Enigma.de – Επίσημος δικτυακός τόπος.
* 20px Crocodile-Music.de
* 20px EnigmaMusic.com – Enigma fansite πλούσιο σε πληροφορίες και δισκογραφία.
* 20px Five.no/enigma – Enigma fansite.

Κατηγορία:Γερμανικά μουσικά συγκροτήματα
RFC

μικρογραφία|Ο Στιβ Κρόκερ, ο συγγραφέας αρκετών εγγράφων RFC, συμπεριλαμβανομένου του πρώτου RFC.
**Requests for Comments** (RFC) είναι μια σειρά κειμένων (εγγράφων) και σημειώσεων για την τεχνική και την οργάνωση που διέπουν το Internet (παλιότερα το δίκτυο ARPANET), ξεκινώντας από το 1969. 

Οι σημειώσεις μέσα στις σειρές RFC, αφορούν πολλά θέματα πάνω στη δικτύωση υπολογιστών, συμπεριλαμβανομένων πρωτοκόλλων, διαδικασιών, προγραμμάτων, ιδεών, απόψεων ακόμα και χιούμορ. Τα επίσημα έγγραφα προδιαγραφών της σουίτας πρωτοκόλλου Διαδικτύου που καθορίζονται από την Ομάδα Εργασίας Εφαρμοσμένης Μηχανικής Διαδικτύου (*Internet Engineering Task Force*, IETF) και την Ομάδα Οδήγησης Εφαρμοσμένης Μηχανικής Διαδικτύου (*Internet Engineering Steering Group*, IESG) καταγράφονται και δημοσιεύονται ως πρότυπα RFCs. Κατά συνέπεια, η διαδικασία δημοσιεύσεων RFC παίζει έναν σημαντικό ρόλο στη διαδικασία προτύπων Διαδικτύου.

## Εξωτερικοί σύνδεσμοι

* Σελίδα του IETF για το RFC
* Επίσημος εκδότης RFC

Κατηγορία:Πρωτόκολλα του ίντερνετ
Διέκπλους

Ο ναυτικός όρος **διέκπλους** μπορεί να σημαίνει:

#Την πλεύση (ή τον πλουν) διά μέσου στενού (αμφιγείου) και αδιάφορα του πλάτους αυτού. (παράδειγμα: ... συγκρούσθηκαν 2 πλοία κατά τον διέκπλου τους στον δίαυλο Λαυρίου - Μακρονήσου).
# Το ίδιο το "αμφίγειο" στη περίπτωση που παρουσιάζει μεγάλο εύρος (πλάτος) και ενώνει δύο θάλασσες, ή μεγάλους κόλπους. Συνεπώς διέκπλους είναι ο Πορθμός του Μαγγελάνου που συνδέει δύο Ωκεανούς, η Μάγχη που συνδέει τον Ατλαντικό Ωκεανό με την Βόρεια Θάλασσα αλλά και ο Διέκπλους του Καφηρέα (Ελλάδα) που ενώνει το ΝΑ. με το ΒΔ. Αιγαίο πέλαγος κλπ.
#Διέκπλους (ελιγμός) Τακτικός ελιγμός πλοίου με στόχο τον διεμβολισμό
#Στην κοινή ναυτική γλώσσα ο διέκπλους ονομάζεται και "κανάλι".
546 π.Χ.

7ος αιώνας π.Χ. | **[[6ος αιώνας π.Χ.]]** | 5ος αιώνας π.Χ.


547 π.Χ. | **546 π.Χ.** | 545 π.Χ. 

## Γεγονότα
* Η Λυδία κατακτάται από την Περσία.
* Ο Κύρος Β΄ καθιστά τις Πασαργάδες πρωτεύουσα της Περσίας.
* Ο Ευπαλίνος, αρχιτέκτονας και μηχανικός από τα Μέγαρα, κατασκευάζει υδραγωγεία για την υδροδότηση των Αθηνών.
* Ο Κύρος Β΄ εγκαθιστά φρουρά στις Σάρδεις και ενσωματώνει τις ελληνικές πόλεις της μικρασιατικής Ιωνίας στην Αυτοκρατορία των Αχαιμενιδών.
* Τα κράτη Τσιν και Τσου της Κίνας συνάπτουν την ανακωχή του Μιπίνγκ, δίνοντας τέλος στις συνεχείς πολεμικές συρράξεις τους.

## Γεννήσεις

## Θάνατοι
* Αναξίμανδρος, Έλληνας φιλόσοφος
* Κροίσος, βασιλιάς της Λυδίας

Κατηγορία:Έτη
Μέγεθος

Γενικά τόσο στη γεωμετρία, όσο και στη φυσική, ο όρος **μέγεθος** αποτελεί έννοια διαστάσεων αντικειμένου, κατά έκταση, ή κατά όγκο, ή και κατά ποσότητα. Συνεπώς μέγεθος είναι η οποιαδήποτε ποσότητα που μπορεί να μετρηθεί. Παραδείγματα μεγεθών είναι το μέγεθος μιας πλατείας, μιας οικίας, ενός πλοίου (χωρητικότητα ή μήκος), το πλήθος μορίων υγρού σε ένα ποτήρι, το ύψος ενός βουνού, το μέγεθος μιας διαδήλωσης (αριθμού διαδηλωτών) κλπ..

## Μαθηματικά
Ως μαθηματικός όρος, μέγεθος ονομάζεται κάθε ποσό που επιδέχεται αύξηση ή μείωση και επομένως μπορεί να μετρηθεί και να εκφρασθεί με αριθμούς.
* Ο αριθμός που αποτελεί το μέτρο κάποιου μεγέθους είναι ο λόγος (πηλίκο) του εξεταζόμενου μεγέθους προς άλλο ομοειδές το οποίο έχει επιλεχθεί ως μονάδα μέτρησης.

## Φυσική

Ως φυσικά μεγέθη (μεγέθη που εξετάζει η φυσική) χαρακτηρίζονται το μήκος (και εξ' αυτού το πλάτος και το ύψος), η μάζα, ο χρόνος, η ένταση ηλεκτρικού ρεύματος, η θερμοκρασία, η ένταση φωτεινής ακτινοβολίας, η ποσότητα ουσίας (θεμελιώδη μεγέθη), καθώς και και τα *παράγωγα* φυσικά μεγέθη, όπως το εμβαδό, ο όγκος, η συχνότητα, η δύναμη, η πίεση, η ενέργεια, η ισχύς, η ηλεκτρική τάση, η ηλεκτρική αντίσταση, το ηλεκτρικό φορτίο, η ραδιενέργεια και πολλά άλλα.

Τα μεγέθη διακρίνονται επίσης κατά το μέτρο τους σε *μονόμετρα* και *διανυσματικά*.

# Τα μονόμετρα είναι τα μεγέθη που για να οριστούν χρειάζονται μόνο ένα αριθμό και μια μονάδα μέτρησης, όπως το μήκος, η απόσταση, η μάζα.
# Τα διανυσματικά απαιτούν μέτρο, διεύθυνση, φορά και σημείο εφαρμογής, όπως είναι η ταχύτητα και η επιτάχυνση.

## Ναυτιλία
Στη ναυτιλία, σημαντικότερα μεγέθη είναι τα εξής:

* Στα μονόμετρα, είναι το μήκος (και εξ αυτού το πλάτος και το βύθισμα), το βάρος (ως μάζα), η χωρητικότητα πλοίου (ως όγκος)
* Στα διανυσματικά, είναι η ταχύτητα, η ορατότητα, ο κυματισμός, η ένταση των ανέμων, των ρευμάτων, η αλμυρότητα κ.ά..

## Δείτε επίσης
* Μέγεθος (μετρική)
* Βαθμωτό μέγεθος
* Φαινόμενο μέγεθος
* Πραγματικό μέγεθος
* Απόλυτο μέγεθος
* Μεγέθυνση

## Εξωτερικοί σύνδεσμοι

Κατηγορία:Γεωμετρικά μεγέθη
Κατηγορία:Φυσικά μεγέθη
Μάτι

thumb|right|250px|Ανθρώπινο μάτι 
**Μάτι** (ή οφθαλμός) ονομάζεται το αισθητήριο όργανο της όρασης των ζωντανών οργανισμών. Μέσω αυτού λαμβάνονται τα οπτικά ερεθίσματα που στέλνονται στον εγκέφαλο ώστε να παίρνουν μορφή εκεί. Με τον τρόπο αυτό γίνεται αντιληπτό το περιβάλλον, υπό την προϋπόθεση πως το τελευταίο εκπέμπει, σκεδάζει, απορροφά, διαθλά κλπ. κατάλληλη ηλεκτρομαγνητική ακτινοβολία (φως) που μπορεί να συλλάβει το μάτι.[thumb|350px|[Εξέλιξη του ματιού]]

## Η κίνηση των ματιών

Γύρω από το μάτι, ενωμένη με τένοντες με τα οστά του κρανίου, υπάρχει μία ομάδα μυών που σου επιτρέπει να στρέφεις το βλέμμα ψηλά, χαμηλά και πλάγια. Συνεργάζονται μεταξύ τους χάρη σε κάποια συγκεκριμένα νεύρα, τα οποία επιτρέπουν την εστίαση των ματιών ακόμα και όταν αυτά κινούνται .Με αυτό το τρόπο υπάρχει και η διόφθαλμη όραση αλλά και η τρισδιάστατη όραση  .Ένα σημαντικό στοιχείο της διόφθαλμης όρασης είναι το φαινόμενο του κυρίαρχου οφθαλμού. Υπάρχουν δύο είδη σε αυτό το φαινόμενο, το κινητικά κυρίαρχο και το αισθητηριακά κυρίαρχο. Για να υπάρξει η διόφθαλμη όραση υπάρχει ένας κυρίαρχος οφθαλμός και ένας υπολειπόμενος.

### Άνω ορθός μυς

Βρίσκεται στο πάνω μέρος του βολβού .Όταν συσπάται, "τραβάει" το μάτι και το βλέμμα προς τα πάνω. Επίσης, λειτουργεί όταν τα μάτια στρέφονται προς τη μύτη.

### Άνω λοξός μυς

Περιβάλει το μάτι στο πίσω μέρος του. Σε συνδυασμό με τον κάτω λοξό μυ συμβάλει στη διαγώνια κίνηση του ματιού: από κάτω προς τα πλάγια και περιστροφικές κινήσεις.

### Έξω ορθός μυς

Αυτός ο μυς κινεί τα μάτια προς τα έξω, δηλαδή προς την κατεύθυνση του αυτιού.

### Έσω ορθός μυς

Κάνει την ακριβώς αντίθετη κίνηση από τον έξω ορθό μυ: κινεί το μάτι προς την μύτη.

### Κάτω ορθός μυς

Αντίθετα από τον άνω ορθό μυ κινεί το μάτι προς τα κάτω.

### Κάτω λοξός μυς

Περιβάλει το μάτι στο πίσω μέρος του και εκτείνεται μέχρι μπροστά. Συμβάλει στην διαγώνια κίνηση του ματιού.

### Δακρυϊκός αδένας

Βρίσκεται ψηλά και πλάγια στο μάτι. Από εκεί βγαίνουν τα δάκρυα στην επιφάνεια του ματιού τα οποία λιπαίνουν και προστατεύουν από την σκόνη, τα μικρόβια κ.τ.λ.

## Δείτε επίσης

* φως
* χρώμα
* εξέλιξη του ματιού
* Μυωπία
* Οπτικός δίσκος (ανατομία)
* Κόρη (ανατομία)
* Ακτινωτό σώμα
* Αυτοστερεόγραμμα
* όραση
* φυλαχτό
* Ραγοειδής χιτώνας
* Ίρις (οφθαλμού)
* Νευρικό σύστημα
* Αυτί
Σημαία της Νέας Ζηλανδίας

thumb|right|250px|Η σημαία της Νέας Ζηλανδίας
Η **σημαία της [[Νέα Ζηλανδία|Νέας Ζηλανδίας]]** έχει σκούρο μπλε φόντο και χωρίζεται σε δύο τμήματα. Στο αριστερό τμήμα και στην επάνω γωνία βρίσκεται η Σημαία της Ένωσης, που συμβολίζει το Ηνωμένο Βασίλειο και τη συμμετοχή της Νέας Ζηλανδίας στην Βρετανική Κοινοπολιτεία και στην δεξιά πλευρά της έχει τέσσερα κόκκινα αστέρια με λευκό περίγραμμα που συμβολίζουν τον Σταυρό του Νότου.

Η σημαία της Νέας Ζηλανδίας άρχισε να χρησιμοποιείται το 1869 από τα εμπορικά πλοία της αποικίας και καθιερώθηκε ώς επίσημη σημαία της χώρας και στη σημερινή της μορφή στις 24 Μαρτίου του 1902.

Η συζήτηση που έχει ξεκινήσει για την αλλαγή της σημαίας είχε ως αποτέλεσμα να διεξαχθούν δύο δημοψηφίσματα, το 2015 και το 2016 με ερώτημα την αλλαγή ή μη της σημαίας. Η δεύτερη φάση ολοκληρώθηκε στις 24 Μαρτίου 2016. Οι πολίτες υπερψήφισαν την πρόταση να διατηρηθεί η τρέχουσα σημαία, σε ποσοστό 57% έναντι 43% που τάχθηκαν υπέρ ενός νέου σχεδίου για σημαία (με ασημένια φτέρη). 

## Παραπομπές


## Εξωτερικοί σύνδεσμοι

* NZ Flag.com Επίσημος ιστότοπος
* Η Νέα Ζηλανδία και η σημαία των Μαορί 

Νεα Ζηλανδία
Κατηγορία:Εθνικά σύμβολα της Νέας Ζηλανδίας
Αγόρι (περιοδικό)

200px|thumb|Το πρώτο τεύχος του περιοδικού Αγόρι
Το ***Αγόρι*** (αρχικά: ***Δυναμικό Αγόρι***) είναι εβδομαδιαίο ελληνικό περιοδικό κόμικς. Εκδόθηκε ως *Δυναμικό Αγόρι* από τις 26 Ιουλίου του 1975 έως τις 19 Μαΐου του 1977, και ως *Αγόρι* από τις 20 Μαΐου του 1977 έως τις αρχές της δεκαετία του 1990, από τις Εκδόσεις 2001.

Στο περιοδικό παρουσιάσθηκαν σειρές κυρίως βρετανικών, ισπανικών και αμερικανικών κόμικς, όπως *[[Battle Picture Weekly]]*, *[[Valiant (κόμικ)|Valiant]]*, *[[Tiger (Fleetway)|Tiger]]* και *[[Lion (κόμικ)|Lion]]* της Fleetway Publications, με χιουμοριστικά αποσπάσματα (strip) από τις Whizzer and Chips, IPC Media, Selecciones Ilustradas, Editorial Bruguera, 2000 AD και οδηγό της έκδοσης τις ιστορίες του *[[Ελ Ζαμπάτο]]*, του ''Δικαστή Ντρεντ'' και του *[[Roy of the Rovers]]* που γνώρισαν μεγάλη επιτυχία. Το περιοδικό συνοδευόταν συνήθως και από αφίσες, σιδερότυπα κ.ά. Υπεύθυνος έκδοσης του περιοδικού ήταν ο Νικόλαος Δεληγιώργης.

## Εξωτερικοί σύνδεσμοι
* ''Ρόι Ρέις. Ο μπαλαδόρος με το αριστερό φαρμακερό σουτ που κατέκτησε την Ελλάδα μέσα από το «Ζαγκόρ» και το «Δυναμικό Αγόρι». Κέρδισε όλους τους τίτλους, αποπειράθηκαν να τον δολοφονήσουν και ακρωτηριάστηκε το πόδι του...'' στη *[[Μηχανή του Χρόνου]]*
* ''Τα περιοδικά των παιδικών μας χρόνων!'', αφιέρωμα στη Gazzeta

Κατηγορία:Ελληνικά περιοδικά κόμικς
Στέλιος Ανεμοδουράς

Ο **Στέλιος Ανεμοδουράς** (22 Μαΐου 1917 – 6 Μαΐου 2000) ήταν Έλληνας δημοσιογράφος, εκδότης και συγγραφέας του ιστορικού αναγνώσματος και περιοδικού *[[Μικρός Ήρως|Ο Μικρός Ήρως]]*, που αφηγείται τις περιπέτειες μιας παρέας παιδιών στην Ελλάδα κατά τη διάρκεια της Κατοχής.  Με το αφηγηματικό του ύφος σφράγισε μια μεγάλη περίοδο της ελληνικής ιστορίας, τα δύσκολα δηλαδή χρόνια που ακολούθησαν τις περιπέτειες του πολέμου, της Κατοχής και της εμφύλιας σύρραξης.

## Βιογραφία
Ο Ανεμοδουράς γεννήθηκε το 1917 στην Αθήνα και καταγόταν από τη Μάνη. Συγγενής του ήταν ο συγγραφέας Βάσος Δασκαλάκης. Σπούδασε στη νομική σχολή της Αθήνας και γνώριζε τρεις ξένες γλώσσες (αγγλικά, γαλλικά και ιταλικά), ενώ σε νεαρή ηλικία εντάχθηκε στην Αριστερά, την οποία όμως εγκατέλειψε μετά την περίοδο της Κατοχής.

Ξεκίνησε τη θητεία του στον χώρο των περιοδικών εκδόσεων πλάι στον Απόστολο Μαγγανάρη (και το περιοδικό ''Μάσκα'') και συνέχισε με τις καθαρά δικές του δημιουργίες *Υπεράνθρωπο* κ.ά., ενώ το 1953 αποφάσισε να συγγράψει, υπό το ψευδώνυμο «**Θάνος Αστρίτης**», τις περιπέτειες του ηρωικού Γιώργου Θαλάσση (με τη βοήθεια του εικονογράφου Βύρωνα Απτόσογλου), προσπάθεια που συνεχίστηκε αρχικά έως το 1968, αλλά και στη συνέχεια με αλλεπάλληλες επανεκδόσεις.

Τιμήθηκε για τη συνεισφορά του στη διαμόρφωση της προσωπικότητας και της κουλτούρας των νεαρών αναγνωστών, και παρασημοφορήθηκε λίγο πριν το τέλος της ζωής του από τον Δήμο Αθηναίων. Πέθανε στις 6 Μαΐου 2000.

## Παραπομπές


## Βιβλιογραφία
* Γιώργος Πολ. Παπαδάκης, Γιώργος Βλάχος, Νίκος Δημ. Νικολαΐδης: *`Ηρωες του Στέλιου Ανεμοδουρά*, Comics & Crosswords Publications, Παλλήνη 2015, ISBN 978-618-82244-0-7

## Εξωτερικοί σύνδεσμοι
* 
* 
* Ν. Βατόπουλος: «Η ποπ κουλτούρα του περιπτέρου», *[[Η Καθημερινή]]*, 16 Ιανουαρίου 2016

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Κατηγορία:Έλληνες δημιουργοί κόμικς
Α
CIIA

Certified International Investment Analyst (CIIA) είναι διεθνής επαγγελματική πιστοποίηση χρηματοοικονομικού αναλυτή. Η πιστοποίηση αυτή είναι προϊόν της συνεργασίας τριών ομοσπονδιών Ενώσεων Αναλυτών, της Ευρωπαϊκής (Effas), της Ασιατικής (ASAF) http://www.asaf.org.au και της Αμερικανικής πλην ΗΠΑ (APIMEC), και σε κάθε χώρα διεξάγεται από την αντίστοιχη εθνική ένωση αναλυτών, μέλος των ομοσπονδιών αυτών. Η πιστοποίηση CIIA διεξάγεται σε 3 στάδια, κάθε έξι μήνες και εξαιρείται από πολλές εξετάσεις πιστοποίησης παγκοσμίως και στην Ελλάδα, στις ειδικότητες χρηματοοικονομικού αναλυτή, διαχειριστή χαρτοφυλακίου και επενδυτικού συμβούλου.

Κατηγορία:Επαγγελματικές πιστοποιήσεις
Εμμανουήλ Κουτσικάρης

Ο **Εμμανουήλ Κουτσικάρης** είχε διατελέσει Δήμαρχος Αθηναίων την περίοδο 1862-1865.

## Βιογραφικά στοιχεία

Γεννήθηκε στην Αθήνα το 1812, ήταν μεγαλοκτηματίας και φαρμακοποιός. Ασχολούμενος με τα κοινά ήταν δημαρχιακός πάρεδρος όταν διαδέχθηκε στο δημαρχιακό αξίωμα τον Γεώργιο Σκούφο τον οποίο "απέλυσε" η προσωρινή κυβέρνηση που συγκροτήθηκε την επόμενη ημέρα που αναγκάσθηκε ο Όθωνας να εγκαταλείψει τη χώρα.

Με την ανάληψη της δημαρχίας και λόγω της μεγάλης πολιτικής ανωμαλίας και των εκτροπών που ακολούθησαν κυρίως στη πρωτεύουσα, έδωσε ιδιαίτερη βαρύτητα στη κατάρτιση εθνοφυλακής, της οποίας και ανέλαβε αρχηγός, για την προστασία αγαθών και αποκατάσταση της τάξης, συμμετέχοντας και ο ίδιος σε νυκτερινές περιπολίες. Τις υπηρεσίες του αυτές αναγνώρισε η Β΄ Εθνοσυνέλευση η οποία και του εξέφρασε δημόσια "συγχαρητήρια"

Ως δήμαρχος Αθηνών υποδέχθηκε τον Βασιλέα Γεώργιο τον Α΄ προσφέροντάς του σε ένδειξη σεβασμού και πίστης "*τας κλείδας της Ακροπόλεως*". Με την αποκατάσταση της τάξης που επήλθε στη συνέχεια ξεκίνησε μεγάλο έργο αποκατάστασης και επιδιορθώσεων από τις ζημιές και τις αθλιότητες που είχε υποστεί η πόλη. Βελτίωσε το φωτισμό της πόλης και προχώρησε σε απαραίτητα υδραυλικά έργα απαλλάσσοντας την Αθήνα από τον κίνδυνο επιδημιών από τα στάσιμα νερά των γύρω ρεμάτων.

Υπήρξε ιδιοκτήτης μεγάλων εκτάσεων δυτικά του ελαιώνα της Αθήνας, στον σημερινό Κορυδαλλό, γι'αυτό και η περιοχή για κάποιο διάστημα ονομαζόταν "Κουτσικάρι".

Απεβίωσε στην Αθήνα στις 27 Αυγούστου του 1865.

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.95
* 

Κατηγορία:Δήμαρχοι Αθηναίων
Κατηγορία:Έλληνες φαρμακοποιοί
Χρηματοοικονομικός αναλυτής

**Χρηματοοικονομικός Αναλυτής** είναι επαγγελματική ειδικότητα με αντικείμενο την εφαρμογή των οικονομικών επιστημών στον χώρο των επιχειρήσεων. Η ειδικότητα αυτή απαιτεί υψηλού επιπέδου γνώση Λογιστικής, αλλά και άλλων τμημάτων της Οικονομικής Επιστήμης, όπως Προυπολογιστικής (Budgeting), Διαχείρισης Ταμειακών Διαθεσίμων και Αξιολόγησης Εταιριών και Εργων (Company and Project Valuation). Η Ειδικότητα αυτή είναι περιζήτητη σε Τραπεζικές και Χρηματιστηριακές εταιρίες και στα τμήματα Κοστολόγησης ή Προυπολογισμού της Οικονομικής Διεύθυνσης Μεγάλων Εταιριών. 

Στην Ανώτατη Εκπαίδευση τόσο στην Ελλάδα (ΤΕΙ, Πανεπιστήμιο) όσο και στο εξωτερικό διδάσκονται βασικές αρχές χρηματοοικονομικής ανάλυσης, όμως σε επαγγελματική βάση, αυτές πιστοποιούνται με ειδικές εξετάσεις που διεξάγονται από εποπτικές αρχές ή ενώσεις αναλυτών (στην Ελλάδα τέτοιες εξετάσεις διεξάγονται από την επιτροπή κεφαλαιαγοράς και την ΕΕΠΑΜΑ αντίστοιχα)

Κατηγορία:Επαγγέλματα
Εκκλησία της Παναγίας της Μανδρακίνας

Στην Κέρκυρα δίπλα από τον Κήπο του Λαού στην κεντρική πλατεία της πόλης υπάρχει ναός κτισμένος κατά τα μέσα του 16ου αιώνος σε ρυθμό βασιλικής και αφιερωμένος στην **Παναγία την Μανδρακίνα**. Ο ναός ονομάστηκε έτσι εξαιτίας της θαυματουργής εύρεσης της ιερής εικόνας της Θεομήτορος στην θαλάσσια περιοχή που υπήρξε το μικρό λιμανάκι του Μανδρακίου μέσα στα δίχτυα των ψαράδων.

## Παραπομπές

Κατηγορία:Εκκλησίες στην Κέρκυρα
Μανδρακινα
Τηλέμαχος

Ο **Τηλέμαχος**, σύμφωνα με την ελληνική μυθολογία και την Οδύσσεια του Ομήρου, ήταν μυθικός ήρωας της Ιθάκης, γιος του Οδυσσέα και της Πηνελόπης. Μέρη της ζωής του περιγράφονται από τον Όμηρο στην Ιλιάδα και την Οδύσσεια. Οι πρώτες τέσσερις ραψωδίες (α - δ) της Οδύσσειας συχνά ονομάζονται *Τηλεμάχεια*, επειδή σε αυτές γίνεται αναφορά της αναζήτησης του Οδυσσέα από τον Τηλέμαχο. 

Όπως εμφανίζεται στην Οδύσσεια, ο Τηλέμαχος γεννήθηκε, όταν ο Οδυσσέας εγκατέλειψε την Ιθάκη για τον Τρωικό πόλεμο. Σε ηλικία είκοσι ετών, με την παρακίνηση της θεάς Αθηνάς, που εμφανίστηκε μπροστά του μεταμφιεσμένη ως ο πιστός φίλος του Οδυσσέα Μέντορας, αποφάσισε να ταξιδέψει προς αναζήτηση πληροφοριών περί της τύχης του πατέρα του. Έτσι επισκέφθηκε την Πύλο, όπου τον φιλοξένησε ο Νέστορας και συνοδευόμενος από το γιο του Νέστορα, Πεισίστρατο, επισκέφθηκε στη συνέχεια τις Φερές και την Σπάρτη, όπου εκεί τον φιλοξένησε ο Μενέλαος. Από εκεί επανήλθε στην Ιθάκη διαφεύγοντας από πολλές ενέδρες των μνηστήρων της μητέρας του. 

Όταν έφθασε στην Ιθάκη, ανακάλυψε πως ο Οδυσσέας βρισκόταν στην καλύβα του Εύμαιου και στη συνέχεια τον συνόδευσε στο παλάτι, όπου την επόμενη ημέρα αλληλοαναγνωριζόμενοι εξολόθρευσαν τους μνηστήρες της Πηνελόπης. Μετά την αποκατάσταση του πατέρα του στο θρόνο, ο Τηλέμαχος έφυγε σε μακρινά μέρη, προκειμένου να μην επαληθευτεί κάποιος χρησμός που προέβλεπε το θάνατο του Οδυσσέα από το γιο του. Επέστρεψε στην Ιθάκη, όταν έμαθε πως ο πατέρας του τελικά φονεύθηκε από τον εκ της Κίρκης γιο του, τον Τηλέγονο, που εν αγνοία του είχε γίνει πατροκτόνος. Αφού συμφιλιώθηκε μαζί του κατά ένα μύθο παντρεύτηκε την Κίρκη (και ο Τηλέγονος τη μητέρα του Πηνελόπη) με την οποία και απέκτησε γιο, τον Ρώμο (τον ιδρυτή της Ρώμης) ή κόρη, τη Ρώμη. Κατ' άλλο μύθο ο Τηλέμαχος παντρεύτηκε τη Ναυσικά, κόρη του Βασιλιά των Φαιάκων Αλκινόου, με την οποία και απέκτησε τον Περσέπολι. Κατά την "μαρτυρία" του Ησίοδου,ΗΟΙΑΙ 10(17),ο Τηλέμαχος με την Πολυκάστη, την μικρότερη κόρη του Νέστορα του γιού του Νηλέα, απέκτησε τον Περσέπολι.

## Παραπομπές


Κατηγορία:Οδύσσεια
Κατηγορία:Πρόσωπα της ελληνικής μυθολογίας
Κατηγορία:Μυθικοί βασιλείς των Φαιάκων
Κατηγορία:Επακόλουθα πολέμου
Αλκονόστ

thumb|300px|''Σίριν (αριστερά) και Αλκονόστ (δεξιά), πτηνά της Θλίψης και της Χαράς.''**Αλκονόστ** ήταν το όνομα ενός πλάσματος του παραδείσου στη Σλαβική μυθολογία, που είχε σώμα πουλιού και γυναικείο πρόσωπο. Το όνομά του προέρχεται από την Αλκυόνη στην ελληνική μυθολογία, την οποία οι θεοί μεταμόρφωσαν στο ομώνυμο πτηνό.

Έτσι κι η Αλκονόστ γεννάει τα αυγά της δίπλα στις ακτές της θάλασσας. Για εφτά περίπου ημέρες η θάλασσα είναι γαλήνια και στο τέλος της επώασης των αυγών, ξεσπά καταιγίδα. Η Αλκονόστ ζει στον παράδεισο, αλλά έρχεται στον κόσμο των ανθρώπων σαν αγγελιαφόρος. Η φωνή της είναι τόσο γλυκιά που όποιος την ακούει ξεχνάει τα πάντα. 

Σε αντίθεση με τη Σίριν, δεν είναι κακιά, αλλά είναι σύμβολο της αυγής και της ευτυχίας.

## Εξωτερικοί σύνδεσμοι
*Encyclopedia Mythica

Κατηγορία:Σλαβική μυθολογία
Κατηγορία:Μυθολογικά πλάσματα
Σίριν

right|200px
Στους ρώσικους θρύλους, **Σίριν** (ρωσικά: **Сирин**) ονομάζεται ένα πλάσμα με σώμα πουλιού και πρόσωπο όμορφης γυναίκας. Τα πλάσματα αυτά παρουσιάζουν ομοιότητες με τις Σειρήνες της ελληνικής μυθολογίας. Έλεγαν ωραία τραγούδια στους Αγίους, προλέγοντας μελλοντικά χαρούμενα και ευτυχή γεγονότα, για τους θνητούς ανθρώπους όμως ήταν επικίνδυνες, καθώς με το τραγούδι τούς μάγευαν και ξεχνούσαν τα πάντα, τις ακολουθούσαν κι έβρισκαν το θάνατο. 

Κατηγορία:Πολιτισμός της Ρωσίας
Γκαμαγιούν

Στη ρωσική λαογραφία, **Γκαμαγιούν** (Гамаю́н) είναι το όνομα ενός πτηνού με προφητικές ικανότητες. Είναι σύμβολο της γνώσης και της σοφίας και ζει στο μυστήριο νησί της Ανατολής Μπουγιάν, κοντά στον παράδεισο.

Όπως κι η Σίριν κι η Αλκονόστ, το πουλί Γκαμαγιούν απεικονίζεται συνήθως σαν ένα μεγαλόσωμο πτηνό με γυναικείο πρόσωπο.

Κατηγορία:Σλαβική μυθολογία
Κατηγορία:Μυθολογικά πλάσματα
Μεσόστεγο

**Μεσόστεγο** ή **μεσόδομος** ονομάζεται η κεντρική (ενδιάμεση) υπερκατασκευή ενός πλοίου και βρίσκεται μεταξύ του προστέγου και του επιστέγου. Λέγεται και *γέφυρα*, επειδή σ΄ αυτόν συνήθως βρίσκεται η γέφυρα του πλοίου.

Και οι τρεις παραπάνω υπερκατασκευές ήταν εμφανείς στα παλαιότερα φορτηγά πλοία. Τα σύγχρονα δεξαμενόπλοια φέρουν συνήθως μόνο *επίστεγο* όπου βρίσκεται και η *«γέφυρα»* του πλοίου, σε αντίθεση με τα φορτηγιδοφόρα, τα ναυαγοσωστικά και μεγάλα αλιευτικά που φέρουν μόνο *πρόστεγο*.

Τα πολεμικά πλοία επιφανείας όπως και τα υποβρύχια φέρουν κυρίως *μεσόστεγο*, που επίσημα ονομάζεται *μεσόδομος*, τα πολεμικά πετρελαιοφόρα *μεσόστεγο* και *επίστεγο* ενώ τα αρματαγωγά μόνο *επίστεγο*.

Τέλος στα σύγχρονα υπερωκεάνια, κρουαζιερόπλοια και επιβατηγά πλοία, τα οποία παρουσιάζουν ενιαία υπερκατασκευή από την πλώρη μέχρι την πρύμνη, δεν υφίστανται τέτοιες διακρίσεις υπερκατασκευών.

## Σημειώσεις


## Δείτε επίσης
*Τεχνολογία πλοίου

Κατηγορία:Πλοίο
Πλώρη

[thumb|364x364px|Πλώρη τύπου θωρηκτού του [Θ/Κ Γ.Αβέρωφ|εναλλ.=]]
thumb|right|205px|Πλώρη πλοίου, τύπου clipper bow
**Πλώρη** ή **πρώρα** ονομάζεται το μπροστινό μέρος του πλοίου ή οποιουδήποτε σκάφους.

Ανάλογα της μορφής κατασκευής της διακρίνεται σε τέσσερις τύπους:
# Καμπυλωτή ή ιστιοφόρου (clipper bow), που μοιάζει με την συνήθη των ιστιοφόρων.
# Κάθετη  (straight bow), που είναι τελείως κάθετη προς την επιφάνεια της θάλασσας.
# Οξύρυγχη ή θωρηκτού  (battle-ship bow). Η διάκριση αυτή είχε εκλείψει πλην όμως ήδη έχει ξεκινήσει η ναυπήγηση αμερικανικού πολεμικού πλοίου,  υπερσύγχρονου καινοτόμου καταδρομικού, με πλώρη μικτού τύπου θωρηκτού και βολβοειδούς, η καθέλκυση του οποίου προβλέπεται το 2012.
# Βολβοειδής πλώρη  (bulbous bow) που είναι η συνηθέστερη σήμερα στα σύγχρονα πλοία.

Το προς την πλώρη τμήμα του πλοίου λέγεται "πρωραίο". Στο τμήμα αυτό βρίσκονται οι πρωραίες δεξαμενές (fore tanks), τα πρωραία κύτη (fore holds) -πρώτα σε αρίθμηση ξεκινώντας από δεξιά προς τ΄ αριστερά-, το πρωραίο κατάστρωμα (fore deck), το πρόστεγο, η πρωραία δεξαμενή ζυγοστάθμισης (fore peak), τα βαρούλκα αγκυρών, οι άγκυρες κ.ά.

Τέλος στην πλώρη φέρονται το όνομα πλοίου, τα διεθνή σήματα αγκυροβολίας και ο πρόβολος των ιστιοφόρων καθώς και εκείνοι των πλοίων ειδικών εργασιών (π.χ. καλωδιακών, συντήρησης ναυδέτων κλπ.), οι ενδείξεις του πρωραίου βυθίσματος (draught fore) καθώς και ενδεικτικά σύμβολα ύπαρξης "βολβοειδούς πλώρης", (προεξέχουσας υπό την επιφάνεια), ή πρωραίας έλικας (προπέλας).

## Σημειώσεις
* Οι εξωτερικές πλευρές (επιφάνειες) της πλώρης λέγονται **παρειές** ή μάσκες (μάγουλα) διακρινόμενες σε δεξιά και αριστερή μάσκα
* Με τον όρο "**κατάπλωρα**" χαρακτηρίζεται αφενός το ακραίο σημείο της πλώρης, (όπου φέρεται συνήθως στιλίδιο),  αφετέρου η κατά πλώρη του πλοίου διεύθυνση, π.χ. το ραντάρ εντοπίζει «κατάπλωρα» ένα στόχο.

## Εικόνες

Image:Goldenprincess-1.JPG|Πλώρη Κρουαζιερόπλοιου
Image:Hydrofoil-3.JPG|Πλώρη υδροπτέρυγου


## Δείτε επίσης
* Τεχνολογία πλοίου

## Εξωτερικοί σύνδεσμοι
* 
* 

Κατηγορία:Πλοίο
Θεοσέβεια

Η **Θεοσέβεια** ήταν αλχημίστρια που έζησε περίπου στα τέλη του 4ου αι. μ.Χ. στην Πανόπολη της Αιγύπτου. Κατά πάσα πιθανότητα άνηκε στην γνωστική αδελφότητα "ποιμάνδρες" που πίστευε ότι ο κόσμος είναι κατά βάση κακός και άνθρωπος οφείλει να εργασθεί για την πνευματική του σωτηρία. Άνηκε σε οικογένεια ευγενών και είχε μια μεγάλη αλχημική βιβλιοθήκη, γεγονός που προσέλκυε πολλούς αλχημιστές από διάφορες πόλεις στο σπίτι της.

Εργάστηκε μαζί με τον αλχημιστή Ζώσιμο τον Πανοπολίτη κατά την συνήθεια των αλχημιστών που εργάζονταν συχνά σε ζευγάρια που αποτελούνταν από μία γυναίκα και έναν άντρα προκειμένου να εξισορροπήσουν το θηλυκό και το αρσενικό στοιχείο κατά την διάρκεια των πειραμάτων τους. Κατά πάσα πιθανότητα ήταν αδελφή του, αλλά δεν είμαστε σίγουροι για αυτό. Μπορεί απλά να θεωρήθηκε αδελφή του από τους μεταγενέστερους μελετητές γιατί τέτοια ζευγάρια αλχημιστών αποκαλούνταν "μυστικιστικά αδέλφια" στην γλώσσα της αλχημίας. Αυτή η εκδοχή υποστηρίζεται και από το γεγονός ότι στα γράμματά του προς εκείνη, ο Ζώσιμος συχνά της μιλά με ιδιαίτερο σεβασμό χωρίς την οικειότητα που θα περίμενε κανείς να έχει αν η Θεοσέβεια ήταν αδελφή του.

Η Θεοσέβεια μαζί με τον Ζώσιμο συνέγραψε μια αλχημική εγκυκλοπαίδεια στην ελληνική γλώσσα αλλά χρησιμοποίησε και τέσσερα γράμματα από το κοπτικό αλφάβητο.

Δυστυχώς, όπως ισχύει στην περίπτωση των περισσότερων γυναικών επιστημόνων και λογίων της αρχαιότητας, δεν έχει διασωθεί σχεδόν τίποτα από το έργο της και από ότι είναι σήμερα γνωστό δεν της αποδίδεται ευθέως αλλά συνήθως θεωρείται έργο του Ζώσιμου.

## Παραπομπές


Κατηγορία:Αλχημίστριες
Κατηγορία:Γυναίκες επιστήμονες
Δήμος Βιάννου

thumb|Το Δημαρχείο Βιάννου στην Άνω Βιάννο.
Ο **Δήμος Βιάννου** είναι δήμος της Κρήτης. Υπάγεται στον Νομό Ηρακλείου και στην ομώνυμη επαρχία . Ιδρύθηκε το 1997 με το Ν. 2539/97 και παρέμεινε αμετάβλητος με την εφαρμογή του προγράμματος Καλλικράτης. Έχει έκταση 221.539 στρεμμάτων, ή 2,7% της συνολικής έκτασης της Κρήτης, και 4.436 κατοίκους (2021).  Βρίσκεται στα νοτιοανατολικά του νομού Ηρακλείου και έχει έδρα την Άνω Βιάννο.

Με το πρόγραμμα Κλεισθένης Ι, οι τοπικές και δημοτικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019, έχοντας ξανά την ονομασία που έφεραν και προ του προγράμματος Καποδίστριας (1998).

Ο δήμος συνορεύει στα ανατολικά με τον δήμο Ιεράπετρας, στα βόρεια με τον δήμο Οροπεδίου Λασιθίου του Νομού Λασιθίου και στα δυτικά με τον δήμο Μινώα Πεδιάδος του Νομού Ηρακλείου.

## Κοινότητες
Ο δήμος Βιάννου αποτελείται από 16 Κοινότητες. Στις δώδεκα Κοινότητες της Επαρχίας Βιάννου προστίθενται και οι τέσσερεις κοινότητες Αφρατίου, Εμπάρου, Μάρθας και Μιλλιαράδων της συνορεύουσης Επαρχία Πεδιάδος. 

μικρογραφία|625x625px
:

## Δήμαρχοι
[μικρογραφία|Το έμβλημα του αθλητικού συλλόγου [Ο.Φ. Πατούχας Βιάννου.]]

## Πολιτιστικός Σύλλογος
Ο **Σύλλογος Βιάννου Ηρακλείου «Ο Πατούχας»** ιδρύθηκε το 1957. Σκοποί του Συλλόγου αποτελούν η σύσφιγξη των σχέσεων μεταξύ των Βιαννιτών που διαμένουν στο Ηράκλειο, η προβολή της επαρχίας Βιάννου παλαιότερα - του δήμου Βιάννου σήμερα - και η συμπαράσταση του Συλλόγου στην προβολή και στην επίλυση των προβλημάτων της περιοχής του δήμου. Το Δ.Σ. του Συλλόγου αποτελείται από τα παρακάτω μέλη: Γ. Αγαπάκη, Λ. Λιακάκη, Μ. Καραγιωργάκη, Μ. Καρακωνσταντάκη, Μ. Κυριακάκη, Μ. Λουλάκη και Σ. Μαργαριτάκη.

## Παραπομπές


## Εξωτερικοί σύνδεσμοι

*Στοιχεία για τον δήμο Βιάννου από το Υπουργείο Εσωτερικών, Δημόσιας Διοίκησης και Αποκέντρωσης 
*https://web.archive.org/web/20070328005329/http://www.viannos.com/
*https://web.archive.org/web/20070504024931/http://www.xeniako.gr/
*https://web.archive.org/web/20071009012300/http://www.embaros.com/

Β

Βιανου
Λίβιος Ανδρόνικος

Ο **Λίβιος Ανδρόνικος** (280/260 π.Χ. - 200; π.Χ.) θεωρείται ο πατέρας του ρωμαϊκού δράματος και έπους.

Ο ίδιος ήταν Ελληνικής καταγωγής από τον Τάραντα, τη θεατρόπολη της μεγάλης Ελλάδας, και βρέθηκε στη Ρώμη ως αιχμάλωτος πολέμου. Πρέπει να υπηρέτησε ως δάσκαλος στην οικογένεια των Λιβίων, οι οποίοι αργότερα τον ελευθέρωσαν, από όπου πήρε και το όνομα *Λίβιος*. Ίδρυσε σχολή και δίδασκε ελληνικά και λατινικά.

Το έτος 207 π.Χ. επί υπατείας του Μάρκου Λίβιου Σαλινάτορα του ανατέθηκε από την πολιτεία η σύνθεση μιας λιτανευτικής ωδής, για ένα χορό παρθένων με σκοπό την αποτροπή κακών οιωνών . Στη συνέχεια, για να ευχαριστήσει τον ποιητή η πολιτεία παραχώρησε στο "σύλλογο τον γραφέων και ηθοποιών" το ναό της Αθηνάς στον Αβεντίνο λόφο ως τόπο συγκέντρωσης και λατρείας, καθιστώντας με αυτό τον τρόπο την Αθηνά προστάτιδα της ποίησης και του θεάτρου ( αντί του Διονύσου που είχαν οι Έλληνες ).

Ο Ανδρόνικος μετέφρασε ελληνικά ή συνέθεσε δικά του έργα στα λατινικά βασισμένος σε ελληνικά πρότυπα. Το έπος του *Odusia* πραγματεύεται ένα μέρος της Ιταλικής προϊστορίας και γίνεται το βασικό σχολικό βιβλίο των Ρωμαίων (όπως και τα Ομηρικά έπη για τους Έλληνες) μέχρι την εμφάνιση της *Αινειάδας* από τον Βιργίλιο. Έγραψε κωμωδίες, τραγωδίες και λυρική ποίηση μεταφυτεύοντας στα έργα του ελληνικά στοιχεία και πρότυπα. Από τα έργα του σώζονται μόνον αποσπάσματα στα έργα του Φλάκκου, του Γέλλιου και του Νόνιου.

## Παραπομπές


Κατηγορία:Ρωμαίοι ποιητές
Κατηγορία:Αρχαίοι Έλληνες ποιητές
Κατηγορία:Αρχαίοι Ταραντίνοι
ΑΕΠ

Το αρκτικόλεξο **ΑΕΠ** μπορεί να αναφέρεται σε οποιοδήποτε από τα παρακάτω.

*Ακαθάριστο Εγχώριο Προϊόν
*Ακαθάριστο Εθνικό Προϊόν
Arabesque (συγκρότημα)

Οι **Arabesque** ήταν ένα διάσημο ντίσκο συγκρότημα από τη Γερμανία. Ιδρύθηκαν το 1977 και αποτελούνταν από τις Σάντρα Κρετού (έγινε μέλος το 1979), Γιασμίν Βέτερ και Μικαέλα Ρόουζ. Το 1984 η Σάντρα απεχώρησε για να συνεχίσει τη σόλο καριέρα της και τα δύο εναπομείναντα μέλη μετονομάσαν το συγκρότημα σε "Rouge".

Οι Arabesque ήταν ιδιαίτερα δημοφιλείς στην Ιαπωνία, πουλώντας πάνω από 6 εκατομμύρια albums εκεί. Το 1980 το single "Take Me Don´t Brake Me" έγινε μεγάλη επιτυχία, εν τούτοις μόλις που μπήκε στο Γερμανικό Top 40. Το αμέσως επόμενο single τους, "Marigot Bay" έγινε το μοναδικό που μπήκε στο Top 10.

## Δισκογραφία
### Albums
* 1978 Friday Night
* 1979 City Cats
* 1980 Marigot Bay
* 1980 IV
* 1981 In For A Penny
* 1981 Caballero
* 1982 Why No Reply
* 1983 Dance Dance Dance
* 1984 Time To Say Good Bye
* 2018 The Up Graded Collection (Original Michaela Rose)

### Singles
* 1977 Hello Mr. Monkey 
* 1978 Friday Night
* 1979 City Cats
* 1979 Peppermint Jack
* 1980 Take Me Don´t Break Me 
* 1980 Marigot Bay
* 1981 In For A Penny
* 1981 Indio Boy
* 1982 Tall Story Teller
* 1983 Why No Reply
* 1983 Sunrise In Your Eyes
* 1985 Time To Say Goodbye
* 1986 Ecstasy
* 1998 Hello Mr. Monkey (Remix)
* 2008 Margiot Bay 2008 (feat. Michaela Rose)
* 2014 Dance Into The Moonlight (feat. Michaela Rose)
* 2017 Zanzibar (Original Michaela Rose)

## Εξωτερικοί σύνδεσμοι
* Arabesques Review
* http://www6.plala.or.jp/arabesque/index.htm 
* Οι Arabesque στο Last.fm

Κατηγορία:Γερμανικά μουσικά συγκροτήματα
Κατηγορία:Μουσικά τρίο
Σπουδαστές της Γραφής

Ο όρος "**Σπουδαστές της Γραφής**" μπορεί να αναφέρεται:

* στους Μάρτυρες του Ιεχωβά όπως ήταν γνωστοί από τα τέλη του 19ου ως στις αρχές του 20ού αιώνα.
* στον *[[Διεθνής Σύλλογος Σπουδαστών της Γραφής|Διεθνή Σύλλογο Σπουδαστών της Γραφής]]* ένα από τα Νομικά όργανα των Μαρτύρων του Ιεχωβά.
* στο Κίνημα Σπουδαστών της Γραφής, ευρύτερος όρος για ομάδες που προήλθαν από τους Σπουδαστές της Γραφής αλλά αποσχίστηκαν από αυτούς μετά τη δεκαετία του 1920.
Λόρεν Γκράχαμ

Η **Λόρεν Γκράχαμ** (αγγλικά:*Lauren Helen Graham*, 16 Μαρτίου 1967) είναι Αμερικανίδα ηθοποιός. Είναι περισσότερο γνωστή για το ρόλο της Λορελάι Γκίλμορ στην σειρά *[[Οικογένεια Γκίλμορ]]*.

## Βιογραφία
### Τα πρώτα χρόνια
Γεννήθηκε στην Χονολουλού, Χαβάη στις Η.Π.Α.. Οι γονείς της χώρισαν όταν ήταν μόλις πέντε χρόνων. Η μητέρα της, Donna Grant, μετακόμισε στο Λονδίνο και έγινε μέλος σε ένα μουσικό γκρουπ. Η Λόρεν και ο πατέρας της, Lawrence, πήγαν στην Ουάσιγκτον. Ενώ μεγάλωνε έκανε πολλά ταξίδια με τον πατέρα της.

### Μόρφωση
Η Λόρεν ανακάλυψε την αγάπη της για την υποκριτική στο δημοτικό σχολείο. Η Γκράχαμ πήγαινε στο γυμνάσιο Langley. Άρχισε να παίζει στο τοπικό θέατρο και σε όποια παράσταση μπορούσε να βρει. Αποφοίτησε από το κολέγιο Barnard το 1990 με πτυχίο Μπάτσελορ στα Αγγλικά. Μετά μετακόμισε στο Τέξας, όπου αποφοίτησε με Μάστερ στην ηθοποιία από το πανεπιστήμιο Southern Methodist το 1992. 
  
### Σταδιοδρομία
Μετά την ολοκλήρωση των σπουδών της, η Λόρεν επέστρεψε στην Νέα Υόρκη και δούλεψε ως σερβιτόρα και ηθοποιός. Το 1995, πήγε στο Χόλυγουντ. Εκτός από πολλές έκτακτες εμφανίσεις και συμπρωταγωνιστικούς ρόλους σε σειρές στην τηλεόραση είχε πρωταγωνιστήσει σε τρεις αποτυχημένες κωμικές τηλεοπτικές σειρές πριν πρωταγωνιστήσει στην σειρά *[[Οικογένεια Γκίλμορ]]*, για την οποία είναι περισσότερο γνωστή.

## Προσωπική ζωή
Ζει στο Δυτικό Χόλυγουντ, πόλη στην Καλιφόρνια, στις Η.Π.Α..

## Επιλεγμένη Φιλμογραφία

* *Caroline in the City* (1995- 1996)… Shelly
* *Good Company* (1996)…Liz Gibson 
* *Townies* (1996)…Denise Garibaldi Callahan 
* *Nightwatch* (1997)…Marie
* *[[Νόμος και τάξη (τηλεοπτική σειρά)|Νόμος και τάξη]]* (Law and Order) (1997)…Lisa Lundquist 
* *NewsRadio* (1997)…Andrea
* *Confessions of a Sexist Pig* (1998)…Tracy
* *Κάτι αληθινό* (One True Thing) (1998)…Jules
* *Konrad Bloom* (1998)…Molly Davenport
* *Dill Scallion* (1999)…Kristie Sue
* *M.Y.O.B.* (2000)…Opal Marie Brown 
* *[[Οικογένεια Γκίλμορ]]* (Gilmore Girls) (2000- σήμερα)…Lorelai Gilmore
* *Γλυκός Νοέμβρης* (Sweet November) (2001)…Angelica
* *Chasing Destiny* (2001)…Jessy James
* *Ο Αϊ Βασίλης Είναι... Λέρα* (Bad Santa) (2003)…Sue
* *Το Ζευγάρωμα* (Seeing other people) (2004)…Claire
* *The Life Coach* (2005)…Dr. Sue Pegasus 
* *Lucky 13* (2005)…Angela 
* *The Moguls* (2005)… Peggy
* *Κωδικός: Πιπίλα* (The Pacifier) (2005)…Principal Claire Fletcher 
* *Gnome* (2005)… Amanda
* *Because I Said So* (2007)… Maggie
* *Evan Almighty* (2007)…σύζυγος του Evan

## Εξωτερικοί σύνδεσμοι
* Η Γκράχαμ στην IMDb

 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Σημαία πλοίου

Με τον όρο **σημαία πλοίου** (flag ship) ονομάζεται η σημαία εθνικότητας (National flag) υπό την οποία φέρεται ένα πλοίο, δηλαδή της Χώρας στο νηολόγιο της οποίας φέρεται εγγεγραμμένο το πλοίο. Η σημαία του πλοίου είναι ιδιαίτερα σημαντικό χαρακτηριστικό του, γιατί καθορίζει το δίκαιο από το οποίο διέπεται το πλοίο και το πλήρωμα τόσο κατά το εσωτερικό όσο και κατά το Διεθνές Δίκαιο και τούτο επειδή το πλοίο θεωρείται πλωτό τμήμα του εδάφους της Χώρας που φέρει τη σημαία. 
* Συνεπώς η φερόμενη σημαία προσδιορίζει την εθνικότητα πλοίου.

Η Σημαία του πλοίου φέρεται είτε "εν όρμω" είτε "εν πλώ", στο πρυμναίο στιλίδιο, (και πάντα εντός των χωρικών υδάτων). Στα διεθνή ύδατα δεν συνηθίζεται για λόγους περισσότερο οικονομικούς. Σε ξένα χωρικά ύδατα υποχρεούνται τα πλοία να φέρουν, παράλληλα, στον κύριο ιστό την εθνική σημαία της Χώρας, τα ύδατα της οποίας και διαπλέουν. Σε περίπτωση διασταύρωσης πορείας εμπορικού πλοίου με πολεμικό πλοίο (ανεξαρτήτου εθνικότητας) το εμπορικό οφείλει να επιτρέψει προτεραιότητα και να αποδώσει πρώτο τον επιβεβλημένο ναυτικό χαιρετισμό υψώνοντας τη σημαία του στον κύριο ιστό. Σε περίπτωση συνάντησης εμπορικού πλοίου με πολεμικό, δεν τίθεται κανένα θέμα παραχώρησης προτεραιότητας και μόνο για λόγους εθιμοτυπίας εκτελείται χαιρετισμός με υποστολή και έπαρση Σημαίας από το εμπορικό και ανταποδίδεται κατόπιν από το πολεμικό (``). 

## Σημειώσεις
Εκτός όμως της εθνικής σημαίας στα πλοία συνηθίζεται να επαίρεται και η σημαία της πλοιοκτήτριας εταιρείας (house flag) ή και άλλες σημαίες (διακριτικά) όπως Βασιλέων, Πατριαρχών, Προέδρων Χωρών, ή και ακόμα οι σημαίες του Διεθνή Κώδικα Σημάτων ή άλλων ιδιαίτερης σημασίας, π.χ. Ερυθρού Σταυρού ή Ερυθράς Ημισελήνου κλπ.

Στα πολεμικά πλοία φέρονται επίσης τα διακριτικά ανωτάτων διοικητών ναυάρχων κλπ οι λεγόμενοι "επισείοντες" και μόνο καθ΄ ον χρόνο επιβαίνουν αυτοί.

## Σημείωση
*Την **[[Σημαία της Ελλάδας|Ελληνική Σημαία]]** (Greek flag) κατά το άρθρο 10 του Κ.Δ.Ν.Δ. μπορούν να φέρουν μόνο:
# Κάθε πλοίο ή σκάφος που έχει εγγραφεί σε ελληνικό νηολόγιο και απέκτησε συνεπώς ελληνική εθνικότητα, και
# Κάθε πλοίο ή ναυπήγημα στο οποίο έχει χορηγηθεί από επίσημη ελληνική Αρχή προσωρινό έγγραφο εθνικότητας.

*Η σημαία του πλοίου λαμβάνεται ιδιαίτερα υπ΄ όψη στις εσωτερικές νομοθεσίες των Χωρών (περίπτωση προστατευτισμού π.χ. στις εσωτερικές συγκοινωνίες, ρυμουλκήσεις, αλιεία, καταβολή τελών, κλπ.) και όχι μόνο, όταν πρόκειται για εφαρμογή κυβερνητικών μέτρων υπαγομένων και από συμμαχίες π.χ. σε αποκλεισμούς λιμένων κλπ. Πολλές φορές κατά το παρελθόν Έλληνες εφοπλιστές άλλαζαν τη σημαία των πλοίων τους, μετεγγράφοντάς τα σε ξένα νηολόγια προκειμένου ν΄ αντιπαρέλθουν εθνικές δεσμεύσεις, όπως σε περιπτώσεις αποκλεισμών, π.χ. στην Κούβα παλαιότερα, μετέπειτα στο Βιετνάμ, αργότερα στη Λιβύη και νεότερα στο Ιράν, στο Ιράκ κ.ά.

## Δείτε επίσης
*Σημαία ευκαιρίας
*Σημαιοστολισμός πλοίου

Κατηγορία:Πλοίο
Κατηγορία:Διεθνές Δίκαιο Θαλάσσης
Μισέλ Κρέτσου

Ο **Μισέλ Κρέτσου** (*Mihai Crețu*, 18 Μαΐου 1957), γνωστός επίσης ως **Curly M.C.**, είναι Ρουμάνος μουσικός, περισσότερο γνωστός σαν ο δημιουργός του συγκροτήματος Enigma.

Γεννήθηκε στις 18 Μαΐου του 1957 σε ένα προάστιο του Βουκουρεστίου. Στη διάρκεια της μακρόχρονης καριέρας του έχει συνεργαστεί με δεκάδες παραγωγούς, μουσικούς και καλλιτέχνες. Μεταξύ αυτών οι Σάντρα, Frank Farian, Boney M, Goombay Dance Band, Peter Cornelius, Manfred Thiers και Mike Oldfield στα χρόνια πριν τους Enigma, και οι Jens Gad, Frank Peterson, David Fairstein, ATB, Jam & Spoon, Peter Ries, Ruth-Ann Boyle και Andru Donalds τα χρόνια που συμμετέχει στο συγκρότημα.

## Βιογραφία
Ο Κρέτσου σπούδασε κλασσική μουσική στο Βουκουρέστι (1965) και μετέπειτα στο Παρίσι (1968). Αργότερα φοίτησε και πήρε πτυχίο από την Μουσική Ακαδημία της Φρανκφούρτης, στη Γερμανία (1975-1978). Προσελήφθη σαν μουσικός (keyboards) και παραγωγός από τον Frank Farian, τον ιθύνοντα νου πίσω από επιτυχημένα συγκροτήματα της δεκαετίας του '70 και του '80 όπως οι Boney M και οι Milli Vanilli.

Στη δεκαετία του '80 ανέλαβε την παραγωγή για το ποπ κουαρτέτο Hubert Kah και άρχισε να γράφει τραγούδια μαζί με τον αρχηγό του συγκροτήματος, τον Hubert Kemmler, κάνοντας κάποιες επιτυχίες. Ανάμεσα στις άλλες δουλείες του υπήρξε και η συμπαραγωγή του album του Mike Oldfield *Islands* (1987) και συγκεκριμένα το 6ο κομμάτι του δίσκου ("The Time has Come").

Ο Κρέτσου γνώρισε την μελλοντική σύζυγο του Sandra Lauer παίζοντας keyboards σε μια τουρνέ του συγκροτήματος Arabesque. Μετά την αποχώρηση της από το συγκρότημα και σε συνεργασία με άλλα μέλη των Hubert Kah έγραψε και έκανε την παραγωγή σε πολλά από τα κομμάτια που κυκλοφόρησε στη σόλο καριέρα της. Το πρώτο από αυτά, το κομμάτι "Maria Magdalena" έγινε τεράστια επιτυχία, κατακτώντας την κορυφή των charts σε 21 χώρες. Παντρεύτηκαν στις 27 Ιανουαρίου του 1988 και απέκτησαν δύο παιδιά, τα δίδυμα Nikita και Sebastian (1995).

Μερικά από τα συγκροτήματα που δημιούργησε ήταν τα εξής:
* Moti Special, το 1981.
* Enigma, το 1990.
* Trance Atlantic Airwaves, το 1997.

## Δισκογραφία
### Σόλο καριέρα
* 1979 &ndash; *Moon, Light & Flowers*
* 1983 &ndash; *Legionäre*
* 1985 &ndash; *Die Chinesische Mauer*
* 1985 &ndash; *The Invisible Man*

### Συνεργασίες
Ο Μισέλ Κρέτσου συμμετείχε σαν συνθέτης, εκτελεστής και παραγωγός στα παρακάτω albums:
* 1985 &ndash; Moti Special: *Motivation*
* 1987 &ndash; Mike Oldfield: *Islands*
* 1987 &ndash; Cretu And Thiers: *School's Out*
* 1988 &ndash; Cretu and Thiers: *Belle Epoque*
* 1992 &ndash; Cornelius and Cretu: *Cornelius and Cretu*
* 1998 &ndash; Trance Atlantic Air Waves: *The Energy of Sound*

### Enigma
*Στο άρθρο [[Enigma (μουσικό σχήμα)|Enigma]] υπάρχει αναλυτική δισκογραφία του μουσικού σχήματος.*

## Παραπομπές

## Εξωτερικοί σύνδεσμοι
* Ο Μισελ Κρέτσου στην IMDb
* http://www.enigma.de/ Επίσημη ιστοσελίδα των Enigma.
* https://web.archive.org/web/20070218141530/http://www.enigmacretu.com/
* https://web.archive.org/web/20061105104836/http://www.cretuworld.de/

Κατηγορία:Ρουμάνοι μουσικοί
Αντιπραγματισμός

Ο **αντιπραγματισμός** ή **ανταλλακτική οικονομία** ή **ανταλλακτικό εμπόριο** σύμφωνα με την οικονομολογία ορίζεται η οικονομία εκείνη εντός της οποίας λαμβάνει χώρα η ανταλλαγή αγαθών (υλικών και άυλων) μεταξύ των οικονομικών μονάδων χωρίς τη διαμεσολάβηση του χρήματος. Για παράδειγμα, 10 πορτοκάλια ανταλλάσσονται με 5 μήλα. Οπότε η σχετική τιμή των πορτοκαλιών ανά μήλο είναι 2/1 (ή 10/5). Άρα, για να αποκτήσουμε 1 μήλο χρειάζεται να δώσουμε 2 πορτοκάλια.

Στα οικονομικά κατά κανόνα οι ανταλλακτικές οικονομίες αναλύονται με το «Κουτί του Έτζγουερθ».

## Ιστορία
Ιστορικά πολλές προκαπιταλιστικές οικονομίες στηριζόντουσαν στην ανταλλαγή αγαθών. Η συνεχιζόμενη εξειδίκευση των οικονομικών υποκειμένων όμως, οδηγούσε σε όλο και μεγαλύτερη ανάγκη για εμπόριο. Αυτό σε συνδυασμό με τη μη διαιρετότητα πολλών προϊόντων (όπως των ζώων και των πολύτιμων αγαθών) οδήγησε στην ανάγκη για ένα ευέλικτο, διαιρετό, καθολικά αποδεκτό μέσο ανταλλαγής, το χρήμα.

## Παραπομπές


## Εξωτερικοί σύνδεσμοι

Κατηγορία:Οικονομικά συστήματα
Κατηγορία:Εμπόριο
Κατηγορία:Επιχειρηματικοί όροι
Ανθηρό Αργιθέας Καρδίτσας

Το **Ανθηρό** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Αργιθέας (έδρα του δήμου), της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.
*Μέχρι το 1930 ο οικισμός ονομαζόταν *Μπουκοβίτσα*.
## Γεωγραφία
Το Ανθηρό είναι ορεινό χωριό στο δυτικό τμήμα του νομού Καρδίτσας, σχετικά κοντά στα όρια με τον νομό Άρτας. Βρίσκεται στην περιοχή των χωριών της Αργιθέας, στις ανατολικές κλιτύς της κορυφής «Προφήτης Ηλίας» (1.775 μ.) των Θεσσαλικών Αγράφων και κοντά στον επαρχιακό δρόμο προς Μουζάκι, σε μέσο σταθμικό υψόμετρο 800 μέτρων. Απέχει από την Καρδίτσα 75 χιλιόμετρα, από το Μουζάκι 50 χιλιόμετρα και από την Πύλη 36 χιλιόμετρα περίπου.
## Τοπική κοινότητα
Η τοπική κοινότητα Ανθηρού είναι χαρακτηρισμένη ως αγροτικός ορεινός οικισμός, με έκταση 43,039 χμ² (2011). Περιλαμβάνει και τους οικισμούς Άγιοι Απόστολοι, Κούκκος, Κριτσάρι, Λαγκάδι, Μεταμόρφωση, Ποταμιά και Σπηλιά.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Μπουκοβίτσα* και προσαρτήθηκε στον δήμο Αργιθέας του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1912 ορίστηκε έδρα της κοινότητας Μπουκοβίτσας και το 1930 μετονομάστηκε σε *Ανθηρό*. Το 1944 υπήχθη οριστικά στον νομό Καρδίτσας. Με το ΦΕΚ 244Α - 04/12/1997 αποσπάστηκε από την κοινότητα Ανθηρού και ορίστηκε έδρα του δήμου Αργιθέας.
## Γενικά στοιχεία
Το έδαφος της περιοχής καλύπτεται δάση, καλλιέργειες και βοσκοτόπους. Οι κάτοικοι ασχολούνται κυρίως με τη γεωργία, την κτηνοτροφία και τη μελισσοκομία.
## Αξιοθέατα
*Ο ναός του Αγίου Ιωάννη στο κέντρο του χωριού
*Το κτήριο όπου εδρεύουν οι υπηρεσίες του δήμου Αργιθέας
*Η μονή Κοίμησης της Θεοτόκου (1682), με εξαιρετικής τεχνοτροπίας ξυλόγλυπτο τέμπλο και τοιχογραφίες των 17ου και 18ου αιώνων, νότια του χωριού
*Η Μονή Γέννησης της Θεοτόκου (Κατουσίου, 1663), με τοιχογραφίες των ζωγράφων Ι. Ευτελή, Δ. Αναγνώστη και ιερέα Αναστασίου, βόρεια του χωριού στον παλαιό οικισμό της Μεταμόρφωσης (Κατούσι)
*Τα σπήλαια «Κλεφτόβρυση» και «Σταυρός»
*Το πετρόχτιστο γεφύρι του Κοράκου (14ος αιώνας)

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://web.archive.org/web/20091112230402/http://anthiro.gr/
*https://www.facebook.com/anthiroargitheas/
*https://www.youtube.com/watch?reload=9&v=btn3NafuhJU

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Χαπιάρισμα

Ο δημώδης ναυτικός όρος **χαπιάρισμα** (trimming) σημαίνει την τακτοποίηση των "χύδην φορτίων" στα κύτη (αμπάρια) των πλοίων, δηλαδή των ομοειδών εκείνων φορτίων που μεταφέρονται "χύμα". Τέτοια φορτία είναι τα σιτηρά, τα κάρβουνα, τα μεταλλεύματα, τα χημικά (βωξίτες, φωσφάτα κ.ά), τα λιπάσματα κλπ.

Το "χαπιάρισμα" είναι το αντίστοιχο με την στοιβασία, τον ευτρεπισμό φορτίου που συμβαίνει όμως στα γενικά φορτία. Μετά το πέρας της φόρτωσης η άνω επιφάνεια του φορτίου παρουσιάζει υψομετρική ανομοιομορφία (λόφο ή λόφους) η οποία αυτή εξαλείφεται με το χαπιάρισμα. Η εργασία αυτή που πρέπει να γίνεται μετά το πέρας της φόρτωσης και πριν τον απόπλου, έχει ιδιαίτερη σημασία στη ζυγοστάθμιση πλοίου καθώς και στην ευστάθεια πλοίου αυτού αφού απ΄ αυτή εξαρτάται τις περισσότερες φορές η μετατόπιση φορτίου με κίνδυνο ανατροπής. Η εκτέλεση της διεργασίας αυτής γίνεται από ειδικευμένους γνώστες του αντικειμένου εργάτες λιμένος που ονομάζονται "χαπιαριστές" (trimmers), που φέρουν ειδικά πλατιά πέδιλα και εργαλεία σχήματος **"Τ"**, με τα οποία ευθυγραμμίζουν την επιφάνεια του φορτίου.

## Πηγή
*Interbooks: "Σύγχρονο Ναυτιλιακό Εγκυκλοπαιδικό Λεξικό" Εκδ. Τυρόβολα Αθήναι 1977. σελ. 249.

Κατηγορία:Θαλάσσιες μεταφορές
Κατηγορία:Ναυτική τέχνη
Κατηγορία:Πλοίο
Κατηγορία:Φόρτωση πλοίου
Δασαρχείο Καβάλας

Το **Δασαρχείο Καβάλας** στεγάζεται στο κτίριο των Δασικών Υπηρεσιών http://www.dasarxeiokavalas.freegr.net/DE/KTIRIO/KTIR.htmπου βρίσκεται στην περιοχή «Αγιος Λουκάς» στη διεύθυνση Τέρμα Αργυροκάστρου στην Καβάλα.

Η περιοχή ευθύνης του Δασαρχείου Καβάλας εκτείνεται http://users.otenet.gr/%7Edashkav/DE/GENIKA/KAV1.jpg 
ανάμεσα στους ποταμούς Στρυμόνα (δυτικό όριο) και Νέστο Νέστος (ανατολικό όριο), καλύπτει όλο το χερσαίο τμήμα του Νομού Καβάλας και έχει συνολική έκταση 1.719.120 στρέμματα. Η διαχείριση των δασών του νομού γίνεται από το Δασαρχείο Καβάλας, υπό την εποπτεία της Διεύθυνσης Δασών Νομού Καβάλας.

Το υπερθαλάσσιο ύψος της περιοχής ευθύνης του κυμαίνεται από την επιφάνεια της θάλασσας μέχρι τα 1256 μέτρα στο Παγγαίο (κορυφή Μάτι) ,ενώ το μέσο υπερθαλάσσιο ύψος που επικρατεί στον ορεινό όγκο είναι 600 μέτρα.

Η κατανομή των εκτάσεων κατά εδαφοπονική δραστηριότητα δίνεται στο χάρτη χρήσεων γης και καταλαμβάνει τις παρακάτω εκτάσεις ως εξής:
*α)Δάση και δασοσκεπείς εκτάσεις 404.102στρ. ποσοστό 23,5 %
*β)Μερικώς δασοσκεπείς εκτάσεις 310.540 στρ. ποσοστό 18,1 %
*γ)Γεωργικές εκτάσεις 736.158 στρ. ποσοστό 42,8 %
*δ)Γυμνές & άγονες εκτάσεις 268.020 στρ. ποσοστό 15,6 %

***Συνολική έκταση** 1.719.120 στρ.

Στις παραπάνω εκτάσεις φύονται, κωνοφόρα κυρίως Πεύκα και Κυπαρίσσια, πλατύφυλλα κυρίως Οξυά και Βελανιδιά, μονοκαλλιέργειες κυρίως υβρίδια λεύκης και τέλος αείφυλλα - πλατύφυλλα ( κουμαριές, πουρνάρι φυλίκι κ.α.).

Τα παραπάνω δασοπονικά είδη καταλαμβάνουν σε έκταση : τα κωνοφόρα 17.500 στρέμματα (6,4 %), η οξυά 117.524 στρέμματα (43 %), οι βελανιδιές 18.600 στρέμματα (6,8 %), οι λευκοκαλλιέργειες (7,2 %) και τα αείφυλλα - πλατύφυλλα 100.000 στρέμματα (36,6 %).

Στην περιοχή ευθύνης του Δασαρχείου Καβάλας ανήκουν τέσσερα (4) δασικά συμπλέγματα ή περιοχές παρέμβασης:

#Περιοχή παρέμβασης Παγγαίου όρους 199.850 στρ.
#Περιοχή παρέμβασης Συμβόλου όρους 462.760 στρ.
#Περιοχή παρέμβασης Νέστου 334.200 στρ.
#Περιοχή παρέμβασης Καβάλας 250.650 στρ.

## Εξωτερικοί σύνδεσμοι

*Επίσημο site του Δασαρχείου Καβάλας

Κατηγορία:Περιφερειακή ενότητα Καβάλας
Έμφορτο πλοίο

[thumb|right|280px|Έμφορτο [φορτηγό πλοίο]]
Με τον όρο **έμφορτο πλοίο** (loaded ship) χαρακτηρίζεται το πλοίο εκείνο που φέρει φορτίο, (όχι απαραίτητα πλήρες), δηλαδή δεν είναι "κενό φορτίου".

Στη περίπτωση αυτή το πλοίο έχει κάθε φορά ορισμένο βύθισμα (loaded draught) και πλέει σε ορισμένη ίσαλο γραμμή φόρτωσης (load line). Σε αντίθετη περίπτωση το πλοίο λέγεται άφορτο ή κενό φορτίου ή ελεύθερο προς άγρα ναύλου.

Στη πραγματικότητα κανένα πλοίο δεν μένει τελείως κενό φορτίου, που προκειμένου να διατηρήσει την ευστάθειά του γεμίζει τις ειδικές δεξαμενές που φέρει με θαλάσσιο έρμα.

## Δείτε επίσης
*Τεχνολογία πλοίου

εμφορτο